Aspectus (astrologia)
Aspectus in astrologia est angulus inter duo planetas. Aspectus maiores, scilicet aspectus notabillimi ab astrologis aestimati sunt coniunctio, oppositio, triangulum, quadratum, sextilis. Etiam aspectus Ptolemaeci nominantur, quia ab astronomo Claudio Ptolemaeo definiti sunt. Traditionaliter aspectus in faustos et infaustos digeruntur, hodie autem divisio apud astrologos non tam absoluta aestimatur.

Aspectus maiores

Coniunctio 
 In coniunctione duo planetae sunt in vicinitate graduum 10 aut minus. Coniunctio aestimatur aut fausta aut infausta; aliqui planetae fauste coniunguntur, aliqui infauste. Coniunctio traditionaliter aspectus gravissimus habetur.

Oppositio 
 In oppositione duo planetae formant angulum circiter 180 graduum. Usitate aspectus infaustus et provocans et secundus gravissimus habetur. Oppositio exacta formatur semper inter duae signa eiusdem qualitatis et eiusdem sexus, sed alteri elementi.

Triangulum 
 In triangulo duo planetae formant angulum circiter 120 graduum. Ab fere omnibus astrologis faustum et beneficum aestimatur. Triangulum exactum formatur semper inter duae signa eiusdem elementi.

Quadratum 
 In quadrato duo planetae formant angulum circiter 90 graduum. Aspectus infaustus 
traditionaliter habetur. Quadratum exactum formatur semper inter duae signa eiusdem qualitatis.

Sextilis 
 In sextile duo planetae formant angulum circiter 60 graduum. Communiter aspectus faustus habetur effectu similis triangulo. Sextilis exactus formatur inter duae signa eiusdem sexus sed alteri elementi.

Aspectus alii

Quincunx 
 In quincunce duo planetae formant angulum circiter 150 graduum. Apud quosdam astrologos aspectus infaustus habetur, apud alteros autem nec faustus nec infaustus. Quincunx exactus constituitur inter duos planetas diversorum elementorum, diversorum sexuum, diversarumque qualitatum.

Notae

Bibliographia 
 Tompkins, Sue. 2002. Aspects in Astrology: A Guide to Understanding Planetary Relationships in the Horoscope. Destiny Books

 
Astrologia